title: Tronchón
text: Tronchón ye un municipio aragonés de la provincia de Teruel, situau en la comarca de lo Mayestrato.
  
  La suya población yera de 106 habitants (2010), en una superficie de 57,10 km².
  
  Cheografía 
  
  Ye situau a piet de la sierra de Palomita, con la vistable Muela Monchén (1.779 m) a lo sudueste de lo lugar.
  
  Mugas 
  Lo suyo termin municipal muga con Olocau del Rei, con Mirambel, con Cantaviella, con Villar Luengo, con un cantón de lo termin de Bordón.
  
  Historia 
  Alifonso II reconquerió lo lugar y dimpués lo donó a Gastón, mayestre de la Orden de lo Sant Redentor, con seu en Cantaviella. En 1212 pasó a lo Temple, con los atros lugars de la Bailía, Villar Luengo, La Canyada de Benatanduz, La Iglesuela, Mirambel y La Cuba. Los templers fortificoron lo castiello, que dimpués, quan la orden se disolvió, pasó a la Orden de lo Hespital de Sant Chuan de Cherusalém. En lo Quixot se fa mención de lo Queso de Tronchón, por lo que ye lo formache con nombre propio con más antigüedat documental.
  
  Luengas y parlas 
  En Tronchón se charra lo castellano rechional d'Aragón, con substrato aragonés. Lo lexico d'intrés etnografico de Tronchón se conoix relativament bien por figurar esta localidat en l'ALEANR con la sigla Te 403
  
  Bi ha aragonesismos coincidents con parabras catalanas a sobén, ababol, airegaz, aladro, alfalz, amprar, aspro, aturar, azarolla, bambollas, bandiar, vusotros, calcero, codigo postalarra, cheminera, chito, cocio, coda, con tú, dalla, dorondón, embolicar, envasador, emsobinar-se, escaicer, escatas, esclafar, esculla, escullar, escurzón, estronchinar, falsa, falcino, fetillero, figa, florecido, fumarro, garganchón, garza, gayato, guito, juñir, malfurrir, mardano, mangrana, masclo, matapuerco, moñaco, muir, niquitoso, prisco, purna, punza, robinau, royo, sargantana, sostobar, tarquín (por lo menos con lo significau de tarquín no pudent que li dan en aragonés oriental y centro-oriental), tierca, zaborro. Bi ha posibles catalanismos como goludo u calcos d'expresions catalanas como a palpón.
  
  Demografía
  
  Administración
  
  Reparto de concellers
  
  Alcaldes
  
  Molimentos 
   Ermita d'el Tremedal, de lo sieglo XVIII, en estilo neoclasico, protechida legalment dende 2002 con la suya declaración como Bien d'Intrés Cultural.
   Ilesia de Santa María Malena, edificio de los sieglos XVI-XVII con elementos arquitectonicos goticos tardanos, renaixentistas y barrocos. La ilesia ye protechida legalment dende 2002 con la suya declaración como Bien d'Intrés Cultural.
  
  Fiestas 
   6 de mayo procesions de Bordón.
   27 de mayo, San Antonio del Barranco.
   Las fiestas mayors son en la segunda semana de setiembre en honor a la virchen d'el Tremedal.
  
  Vinclos externos 
  
   www.Tronchon.info
  
  Referencias